

**Қазақстан Республикасы қаржы полициясы органдарының туы мен нышанының сипаттамаларын бекіту туралы**

***Күшін жойған***

Қазақстан Республикасы Президентінің 2003 жылғы 10 ақпандағы N 1020 Жарлығы. Күші жойылды - Қазақстан Республикасы Президентінің 2014 жылғы 29 тамыздағы № 900 Жарлығымен

      Ескерту. Күші жойылды - ҚР Президентінің 29.08.2014 № 900 Жарлығымен.

      "Қазақстан Республикасының қаржы полициясы органдары туралы" Қазақстан Республикасы Заңының 5-бабының 6-тармағына сәйкес қаулы етемін:

      1. Қоса беріліп отырған:

      1) Қазақстан Республикасының қаржы полициясы органдары туының;

      2) Қазақстан Республикасының қаржы полициясы органдары нышанының сипаттамалары бекітілсін.

      2. Осы Жарлық қол қойылған күнінен бастап күшіне енеді.

*Қазақстан Республикасының*

*Президенті*

Қазақстан Республикасы

Президентінің

2003 жылғы 10 ақпандағы

N 1020 Жарлығымен

бекітілген

 **Қазақстан Республикасының**
**қаржы полициясы органдары туының**
**сипаттамасы**

      Қазақстан Республикасы қаржы полициясы органдарының туы қара-көгілдір түсті тікбұрышты мата болып табылады.

      Тудың ортасында қаржы полициясы органдары нышанының бейнесі орналасқан.

      Тудың шеті алтын-сары түсті шашақпен көмкеріліп, диаметрі 32 мм және ұзындығы 2 м сапқа бекітілген. Саптың ұштығы найза нысанында жасалған, оған екі шашағы бар алтын-сары түсті өрілген бау бекітілген. Ұштықтың биіктігі 26 см, ені 11 см. Баудың ұзындығы 1,3 м, шашақтардың ұзындығы 20 см. Тудың енінің ұзындығына арақатысы 1:2.

      Тудың жекелеген элементтерінің дәлме-дәл арақатысы қоса беріліп отырған графикалық бейнеде берілген.

Қазақстан Республикасының

қаржы полициясы органдары

туының сипаттамасына

қосымша

 **Қазақстан Республикасы қаржы полициясы органдарының туы**
**(қағаз мәтінін қараңыз)**

Қазақстан Республикасы

Президентінің

2003 жылғы 10 ақпандағы

N 1020 Жарлығымен

бекітілген

 **Қазақстан Республикасының қаржы**
**полициясы органдары нышанының**
**сипаттамасы**

      Қаржы полициясы органдары нышанының қырлары алтын-сары және ашық-қоңыр түстерге боялған сегіз қырлы жұлдыздың бейнесін білдіреді. Жұлдыздың ортасында секіруге дайын алтын түсті барыс бейнесі салынған көгілдір түсті дөңгелек қалқан бар. Дөңгелектің бойында мемлекеттің мүдделерін барлық жағынан қорғауды білдіретін алтын түсті 8 нүкте орналасқан.

      Қалқанның сыртынан жағалай қызыл лента орналасқан. Лентада: төменгі жағынан "ҚАЗАҚСТАН", сол жағынан "ҚАРЖЫ", оң жағынан "ПОЛИЦИЯСЫ" деген алтын түсті жазулар орналасқан.

      Нышанның жекелеген элементтерінің дәлме-дәл арақатысы қоса беріліп отырған графикалық бейнеде берілген.

      Нышанның көгілдір және алтын түстері Халықаралық атластың PANTONE түстерінің 3125 С және 810 С нөмірлеріне сәйкес.

Қазақстан Республикасының

қаржы полициясы органдары

туының сипаттамасына

қосымша

 **Қазақстан Республикасы қаржы полициясы**
**органдарының нышаны**
**(қағаз мәтінін қараңыз)**

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК